               2.9.2016

               HU

               Az Európai Unió Hivatalos Lapja

               C 324/18

         P8_TA(2015)0086
   Viktor Uspaskich mentelmi jogának felfüggesztése
   Az Európai Parlament 2015. március 25-i határozata a Viktor Uspaskich mentelmi jogának felfüggesztésére irányuló kérelemről (2014/2095(IMM))
   (2016/C 324/04)

      Az Európai Parlament,

               —

               tekintettel a Viktor Uspaskich mentelmi jogának felfüggesztésére irányuló, 2014. július 21-én a litván igazságügyi hatóságoktól érkezett kérelemre egy, a Litván Köztársaság Fellebbviteli Bírósága előtt függőben lévő büntetőügy kapcsán, melyről 2014. szeptember 15-én a plenáris ülés tájékoztatást kapott,

               —

               tekintettel arra, hogy eljárási szabályzata 9. cikke (5) bekezdésének megfelelően 2015. március 24-án meghallgatták Viktor Uspaskichot,

               —

               tekintettel az Európai Unió kiváltságairól és mentességeiről szóló, 7. jegyzőkönyv (a jegyzőkönyv) 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,

               —

               tekintettel az Európai Unió Bírósága által 1964. május 12-én, 1986. július 10-én, 2008. október 15-én és 21-én, 2010. március 19-én, 2011. szeptember 6-án és 2013. január 17-én hozott ítéletekre (1),

               —

               tekintettel a Litván Köztársaság alkotmányának 62. cikkére,

               —

               tekintettel az Európai Parlament 2010. szeptember 7-i határozatára (2),

               —

               tekintettel eljárási szabályzata 5. cikkének (2) bekezdésére, 6. cikkének (1) bekezdésére és 9. cikkére,

               —

               tekintettel a Jogi Bizottság jelentésére (A8-0061/2015),

               A.

               mivel a Vilniusi Megyei Bíróság nem jogerős ítéletet hozott Viktor Uspaskich EP-képviselővel szemben, amelyben bűnösnek találta;

               B.

               mivel ugyanezen ügyben a Litván Köztársaság Fellebbviteli Bírósága előtt eljárás van folyamatban;

               C.

               mivel a Viktor Uspaskich ellen emelt vádak nem az Európai Parlament tagjaként feladatai ellátása során kifejtett véleménnyel vagy leadott szavazattal függnek össze, és mivel ezért a jegyzőkönyv 8. cikke nem alkalmazandó;

               D.

               mivel a jegyzőkönyv 9. cikke értelmében az Európai Parlament ülésszakainak ideje alatt az Európai Parlament tagjai saját államuk területén a parlamentjük tagjaira vonatkozó mentességet élvezik, azonban nem lehet hivatkozni a mentességre olyan esetben, amikor valamely képviselőt bűncselekmény elkövetésében tetten érnek, továbbá a mentesség nem akadályozhatja meg az Európai Parlamentet azon jogának gyakorlásában, hogy valamely képviselőjének mentességét felfüggessze;

               E.

               mivel a Litván Köztársaság alkotmányának 62. cikke szerint a nemzeti parlament (a Seimas) tagjait a Seimas jóváhagyása nélkül nem vonhatják büntetőjogi felelősségre, nem tartóztathatják le, és szabadságukat semmilyen más formában nem korlátozhatják,

               F.

               mivel Viktor Uspaskich európai parlamenti képviselőt a Vilniusi Regionális Bíróság előtt folyamatban lévő ügyben bűncselekmények elkövetésével vádolják a Litván Köztársaság büntető törvénykönyve 24. cikke (4) bekezdése a 222. cikk (1) bekezdése összefüggésében, 220. cikke (1) bekezdése, továbbá 24. cikke (4) bekezdése a 220. cikk (1) bekezdése összefüggésében és 205. cikke (1) bekezdése, valamint 24. cikke (4) bekezdése a 205. cikk (1) bekezdése értelmében.

               G.

               mivel 2009. július 14-én a Litván Köztársaság főügyésze kérte Viktor Uspaskich parlamenti mentelmi jogának felfüggesztését a fent említett büntetőeljárás lefolytatásával összefüggésben;

               H.

               mivel a Viktor Uspaskichot a Jogi Bizottság első alkalommal 2010. január 27-én hallgatta meg az eljárási szabályzat 9. cikkének megfelelően, és 2010. szeptember 2-én, két jogi kérdésnek a litván hatóságok által adott válaszok alapján történő tisztázását követően a Jogi Bizottság ismét meghallgatta, hogy minden szinten biztosítva legyen számára a tisztességes eljáráshoz való jog;

               I.

               mivel 2010. szeptember 7-én az Európai Parlament úgy határozott (3), hogy felfüggeszti Viktor Uspaskich mentelmi jogát;

               J.

               mivel 2011. április 5-én Viktor Uspaskich mentelmi jogának fenntartását kérte többek között azt állítva, hogy a Jogi Bizottság nem hallgatta meg őt megfelelően, és ezenkívül azt állította, hogy a vele szembeni büntetőeljárás politikai indíttatású, és hogy akadályozzák parlamenti feladatainak ellátásában;

               K.

               mivel a 2011. április 11-i levelében Viktor Uspaskich a Parlament 2010. szeptember 7-i határozatának felülvizsgálatát kérte állítólagos új tények miatt, melyeket a Wikileaks tett közzé, amelyek állítása szerint azt mutatják, hogy fumus persecutionis esete áll fenn;

               L.

               mivel a kérelmet elutasították, mivel nem találtak megfelelő kapcsolatot az állítólagos új tények és a Viktor Uspaskich ellen könyvelés meghamisítása miatt indított eljárás kezdeményezése között;

               M.

               mivel az Európai Parlament úgy határozott, hogy nem tartja fenn Viktor Uspaskich mentelmi jogát és kiváltságait (4);

               N.

               mivel 2013. július 12-én a Vilniusi Megyei Bíróság Viktor Uspaskichot bűnösnek találta a Litván Köztársaság büntető törvénykönyve 24. cikke (4) bekezdésének megsértésében a 182. cikk (2) bekezdésével és a 222. cikk (1) bekezdésével összefüggésben, és mivel a Viktor Uspaskichot négy év szabadságvesztésre ítélték;

               O.

               mivel ezt követően mind Viktor Uspaskich, mind pedig az ügyészség fellebbezett, és így ugyanazon jogi eljárás tekintetében, amelynek alapján a Viktor Uspaskich mentelmi jogát már felfüggesztették, a fellebbezési eljárás jelenleg folyamatban van;

               P.

               mivel az eljárás fellebbezési szakaszában azért van szükség az Európai Parlament újabb döntésére, mert a Litván Köztársaság alkotmánya 62. cikkének megfelelően a nemzeti parlament (Seimas) tagját nem lehet büntetőjogi felelősségre vonni a Seimas hozzájárulása nélkül;

               Q.

               mivel a jegyzőkönyv 9. cikkének a) pontja értelmében a képviselők által saját országuk területén élvezett mentesség terjedelmét és következményeit az adott ország nemzeti szabályai határozzák meg;

               R.

               mivel Viktor Uspaskich azt állítja, hogy a vádak jogalapja megváltozott, azonban teljes mértékben elfogadható, hogy az ügyészi és bírói hatóságok ilyen jellegű pontosítást végezzenek, feltéve, hogy az eljárás alapját képező cselekmény nem változott;

               S.

               mivel a dokumentumokból mindenképpen kitűnik, hogy a tényállás nem változott;

               T.

               mivel Viktor Uspaskich azt állítja, hogy két őt érintő ügy van folyamatban az Emberi Jogok Európai Bírósága előtt, de mivel e két eset vizsgálatát követően megállapításra került, hogy a jelen üggyel nem állnak összefüggésben;

               U.

               mivel az Emberi Jogok Európai Bírósága elé csak azt követően lehet valamely ügyet előterjeszteni, hogy valamennyi nemzeti jogorvoslati lehetőséget kimerítettek, és ezért lehetetlen, hogy a Litván Köztársaság fellebbviteli bírósága előtt folyamatban lévő eljárás ugyanabban az időben az Emberi Jogok Európai Bírósága előtt folyamatban lévő eljárás tárgyát képezze;

               V.

               mivel a 2014. október 24-i levelében Viktor Uspaskich új tényekről számolt be, amelyek annak bizonyítására szolgálnak, hogy a fumus persecutionis esete áll fenn;

               W.

               mivel Viktor Uspaskich a WikiLeaks dokumentumaira hivatkozik mint új bizonyítékokra, azonban e dokumentumokkal a 2011. április 5-én elindított, a mentelmi jog fenntartására irányuló eljárás során már foglalkoztak, és azok nem szolgálnak meggyőző bizonyítékul, sem a tárgyhoz tartozónak nem tekinthetők;

               X.

               mivel ismételten le kell szögezni, hogy, nem lehetett megállapítani megfelelő összefüggést az elővezetett új tények és a Viktor Uspaskich ellen könyvelés meghamisítása miatt emelt vádak között;

               Y.

               mivel nem áll rendelkezésre meggyőző bizonyíték annak igazolására, hogy fumus persecutionis esete áll fenn, és mivel a bűncselekményeknek, amelyekkel Viktor Uspaskichot vádolják, semmi közük európai parlamenti képviselői munkájához;

               Z.

               mivel a mentelmi jog felfüggesztésére vonatkozó, az eljárási szabályzat 9. cikke (7) bekezdésének megfelelően hozott határozat semmilyen módon nem jelent véleményt bűnösséget vagy ártatlanságot illetően, mivel az a nemzeti eljárás tárgyát képezi;

               AA.

               mivel ezenfelül a mentességre vonatkozó eljárás keretében nem feladata a Jogi Bizottságnak, hogy megvizsgálja az egyes tagállamok igazságügyi rendszereit;

               1.

               úgy határoz, hogy felfüggeszti Viktor Uspaskich mentelmi jogát;

               2.

               utasítja elnökét, hogy haladéktalanul továbbítsa ezt a határozatot és az illetékes bizottság jelentését a Litván Köztársaság illetékes hatóságának.

      (1)  A Bíróság 1964. május 12-i ítélete, Wagner kontra Fohrmann és Krier, 101/63, ECLI:EU:C:1964:28; a Bíróság 1986. július 10-i ítélete, Wybot kontra Faure és társai, 149/85, ECLI:EU:C:1986:310; a Törvényszék 2008. október 15-i ítélete, Mote kontra Európai Parlament, T-345/05, ECLI:EU:T:2008:440; a Bíróság 2008. október 21-i ítélete, Marra kontra De Gregorio és Clemente, C-200/07 és C-201/07, ECLI:EU:C:2008:579; a Törvényszék 2010. március 19-i ítélete, Gollnisch kontra Európai Parlament, T-42/06, ECLI:EU:T:2010:102; a Bíróság 2011. szeptember 6-i ítélete, Patriciello, C 163/10, ECLI: EU:C:2011:543; a Törvényszék 2013. január 17-i ítélete, Gollnisch kontra Parlament, T-346/11 és T-347/11, ECLI:EU:T:2013:23..

      (2)  HL C 308. E, 2011.10.20., 90. o.

      (3)  HL C 308. E, 2011.10.20., 90. o.

      (4)  HL C 165. E, 2013.6.11., 80. o.


title: Az Európai Parlament (EU) 2015/1641 határozata (2015. április 29.) az Európai Rendőrakadémia 2013-as pénzügyi évre szóló költségvetésének végrehajtására vonatkozó mentesítésről

text:
               2015.9.30.

               HU

               Az Európai Unió Hivatalos Lapja

               L 255/183

      AZ EURÓPAI PARLAMENT (EU) 2015/1641 HATÁROZATA
      (2015. április 29.)
      az Európai Rendőrakadémia 2013-as pénzügyi évre szóló költségvetésének végrehajtására vonatkozó mentesítésről
      AZ EURÓPAI PARLAMENT,

                  —

                  tekintettel az Európai Rendőrakadémia 2013-as pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Rendőrakadémia 2013-as pénzügyi évre vonatkozó éves beszámolójáról szóló jelentésére, az akadémia válaszaival együtt (1),

                  —

                  tekintettel a Számvevőszéknek a 2013-as pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

                  —

                  tekintettel a 2013-as pénzügyi évre szóló költségvetés végrehajtására vonatkozóan az akadémia számára adandó mentesítésről szóló, 2015. február 17-i tanácsi ajánlásra (05304/2015 – C8-0054/2015),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3),

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (4) és különösen annak 208. cikkére,

                  —

                  tekintettel az Európai Rendőrakadémia (CEPOL) létrehozásáról és a 2000/820/IB határozat hatályon kívül helyezéséről szóló, 2005. szeptember 20-i 2005/681/IB tanácsi határozatra (5) és különösen annak 16. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (6),

                  —

                  tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (7) és különösen annak 108. cikkére,

                  —

                  tekintettel eljárási szabályzata 94. cikkére és V. mellékletére,

                  —

                  tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A8-0086/2015),

         1.

            mentesítést ad az Európai Rendőrakadémia igazgatója számára az akadémia 2013-as pénzügyi évre szóló költségvetésének végrehajtására vonatkozóan;

         2.

            megjegyzéseit a mellékelt állásfoglalásban foglalja össze;

         3.

            utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Rendőrakadémia igazgatójának, a Tanácsnak, a Bizottságnak és a Számvevőszéknek, és gondoskodjon azoknak az Európai Unió Hivatalos Lapjában (L sorozat) való közzétételéről.

               az elnök

            Martin SCHULZ

               a főtitkár

            Klaus WELLE

         (1)  HL C 442., 2014.12.10., 51. o.

         (2)  Lásd az 1. lábjegyzetet.

         (3)  HL L 248., 2002.9.16., 1. o.

         (4)  HL L 298., 2012.10.26., 1. o.

         (5)  HL L 256., 2005.10.1., 63. o.

         (6)  HL L 357., 2002.12.31., 72. o.

         (7)  HL L 328., 2013.12.7., 42. o.


title: 2013/406/EU: A tagállamok kormányai képviselőinek határozata ( 2013. július 24. ) a Törvényszék egy bírájának kinevezéséről

text:
               30.7.2013

               HU

               Az Európai Unió Hivatalos Lapja

               L 203/15

         A TAGÁLLAMOK KORMÁNYAI KÉPVISELŐINEK HATÁROZATA
   (2013. július 24.)
   a Törvényszék egy bírájának kinevezéséről
   (2013/406/EU)
   AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
   tekintettel az Európai Unióról szóló szerződésre és különösen annak 19. cikkére,
   tekintettel az Európai Unió működéséről szóló szerződésre és különösen annak 254. és 255. cikkére,
   tekintettel az Európai Atomenergia-közösséget létrehozó szerződésre és különösen 106a. cikkének (1) bekezdésére,
   mivel:

               (1)

               A Törvényszék tizenhárom bírájának hivatali ideje 2013. augusztus 31-én lejár. Ezért a 2013. szeptember 1-jétől2019. augusztus 31-ig terjedő időszakra új bírákat kell kinevezni.

               (2)

               Az a javaslat született, hogy Miro PREK törvényszéki bírói megbízatását újítsák meg.

               (3)

               Az Európai Unió működéséről szóló szerződés 255. cikke által létrehozott bizottság véleményt nyilvánított Miro PREK törvényszéki bírói feladatok ellátására való alkalmasságáról,

         ELFOGADTÁK EZT A HATÁROZATOT:
   1. cikk
   A tagállamok kormányainak képviselői a 2013. szeptember 1-jétől2019. augusztus 31-ig tartó időszakra Miro PREK-et a Törvényszék bírájává nevezik ki.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2013. július 24-én.

            az elnök

         R. KAROBLIS


title: A Tanács határozata (1992. október 26.) az Európai Gazdasági Közösség és az Amerikai Egyesült Államok között levélváltás formájában létrejött, a Közösség harmadik országokra vonatkozó irányelvének, a 72/462/EGK tanácsi irányelvnek és a megfelelő amerikai egyesült államokbeli szabályozási követelményeknek a friss marha- és sertéshús kereskedelme tekintetében történő alkalmazásáról szóló megállapodás megkötéséről

text:
Fontos jogi nyilatkozat

|

31993D0158

Hivatalos Lap L 068 , 19/03/1993 o. 0001 - 0002 finn különkiadás fejezet 11 kötet 21 o. 0085  svéd különkiadás fejezet 11 kötet 21 o. 0085

		A Tanács határozata(1992. október 26.)az Európai Gazdasági Közösség és az Amerikai Egyesült Államok között levélváltás formájában létrejött, a Közösség harmadik országokra vonatkozó irányelvének, a 72/462/EGK tanácsi irányelvnek és a megfelelő amerikai egyesült államokbeli szabályozási követelményeknek a friss marha- és sertéshús kereskedelme tekintetében történő alkalmazásáról szóló megállapodás megkötéséről(93/158/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 113. cikkére,tekintettel a szarvasmarha-, juh- és kecskefélék, valamint a sertések, a friss hús és a húsipari termékek harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [1] (a továbbiakban: a Közösség harmadik országokra vonatkozó irányelve),tekintettel az Amerikai Egyesült Államokban található, a friss hús Közösségbe történő behozatalára feljogosított amerikai egyesült államokbeli létesítmények jegyzékéről szóló, 1987. április 28-i 87/257/EGK bizottsági határozatra [2],tekintettel a Bizottság ajánlására,mivel a 91/552/EGK határozat 2. cikkének (2) bekezdésében említett, 1991. május 7-én aláírt levélváltás értelmében, a Bizottság és az Amerikai Egyesült Államok kormánya megkezdte a Közösség harmadik országokra vonatkozó irányelve és a megfelelő egyesült államokbeli szabályozási követelmények a friss marha- és sertéshús kereskedelme tekintetében történő összehasonlító vizsgálatát, azzal a céllal, hogy meghatározzák, hogy a közösségi és az amerikai egyesült államokbeli követelmények egyenértékűek-e;mivel ez az összehasonlító vizsgálat lezárult, és kimutatta, hogy a Közösség és az Amerikai Egyesült Államok szabályozási követelményei alapvetően egyenértékű védelmet biztosítanak a közegészségügyi kockázatok ellen;mivel ezen egyenértékűség elismeréséhez kívánatos mind a Közösség, mind az Amerikai Egyesült Államok szabályozási követelményeinek alkalmazására a felek által megállapított eljárást kialakítani a friss marha- és sertéshús kereskedelmének jövőbeni védelme és megkönnyítése céljából; mivel e célból megállapodás jött létre;mivel ilyen eljárás kialakításával összefüggésben, a Bizottság megfelelő javaslatokat fog benyújtani a Tanácsnak a Közösség harmadik országokra vonatkozó irányelvéről;mivel a megállapodás megkötése és az abban megállapított intézkedések teljes végrehajtása közötti időszakban ideiglenes intézkedésekre van szükség, hogy figyelembe lehessen venni további, az Amerikai Egyesült Államokban lévő létesítményeknek a friss marha- és sertéshús Közösségbe történő behozatala céljából történő jóváhagyását;mivel a Megállapodást jóvá kell hagyni,A KÖVETKEZŐKÉPPEN HATÁROZOTT:1. cikkA Tanács az Európai Gazdasági Közösség és az Amerikai Egyesült Államok között levélváltás formájában létrejött, a Közösség harmadik országokra vonatkozó irányelvének, a 72/462/EGK tanácsi irányelvnek és a megfelelő amerikai egyesült államokbeli szabályozási követelményeknek a friss marha- és sertéshús kereskedelme tekintetében történő szóló megállapodást az Európai Gazdasági Közösség nevében jóváhagyja.A megállapodás szövegét csatolták e határozathoz.2. cikkA Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.Ezt a határozatot az Európai Közösségek Hivatalos Lapjában ki kell hirdetni.Kelt Luxembourgban, 1992. október 26-án.a Tanács részérőlaz elnökJ. Gummer[1] HL L 302., 1972.12.31., 28. o. A legutóbb az 1601/92/EGK rendelettel (HL L 173., 1992.6.27., 13. o.) módosított irányelv.[2] HL L 121., 1987.5.9., 46. o. A legutóbb a 91/522/EGK tanácsi határozattal (HL L 283., 1991.10.11., 14. o.) módosított határozat.--------------------------------------------------


title: 2007/2/EK,Euratom: A Tanács határozata ( 2007. január 1. ) a Számvevőszék tagjainak kinevezéséről

text:
               4.1.2007

               HU

               Az Európai Unió Hivatalos Lapja

               L 1/5

      A TANÁCS HATÁROZATA

   (2007. január 1.)
   a Számvevőszék tagjainak kinevezéséről
   (2007/2/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 247. cikke (1), (2) és (3) bekezdésére,
   tekintettel az Európai Atomenergia-közösséget létrehozó szerződésre és különösen annak 160B. cikke (3) bekezdésére,
   tekintettel a Bolgár Köztársaság és Románia csatlakozásának feltételeiről, valamint az Európai Unió alapját képező szerződések kiigazításáról szóló okmányra, és különösen annak 47. cikkére,
   tekintettel az Európai Parlament véleményeire,
   mivel:
   Az említett csatlakozási okmány 47. cikkének megfelelően további két személyt kell hat évre szóló megbízatással a Számvevőszék tagjává kinevezni,
   A KÖVETKEZŐKÉPPEN HATÁROZOTT:
   1. cikk
   A Tanács e határozat elfogadásának időpontjától számított hat évre szóló megbízatással a következő személyeket nevezi ki a Számvevőszék tagjaivá:

               Nadezhda SANDALOVA

               Ovidiu ISPIR.

         2. cikk
   Ez a határozat 2007. január 1-jén lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2007. január 1-jén.

            a Tanács részéről

            az elnök

         F.-W. STEINMEIER


title: 2012/508/EU: A Tanács határozata ( 2011. február 24. ) az Európai Unió és a Brazil Szövetségi Köztársaság közötti, a közönséges útlevéllel rendelkező személyeknek a rövid távú tartózkodásra jogosító vízumok alóli mentességéről szóló megállapodás megkötéséről

text:
               21.9.2012

               HU

               Az Európai Unió Hivatalos Lapja

               L 255/3

         A TANÁCS HATÁROZATA
   (2011. február 24.)
   az Európai Unió és a Brazil Szövetségi Köztársaság közötti, a közönséges útlevéllel rendelkező személyeknek a rövid távú tartózkodásra jogosító vízumok alóli mentességéről szóló megállapodás megkötéséről
   (2012/508/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára, összefüggésben 218. cikk (6) bekezdése a) pontjának v. alpontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               A Bizottság az Európai Unió nevében tárgyalásokat folytatott a Brazil Szövetségi Köztársasággal a közönséges útlevéllel rendelkező személyeknek a rövid távú tartózkodásra jogosító vízumok alóli mentességéről szóló megállapodásról.

               (2)

               A 2010/622/EU tanácsi határozattal (1) összhangban a megállapodást az Európai Unió nevében 2010. november 8-án aláírták, figyelemmel annak későbbi időpontban való megkötésére.

               (3)

               E határozat a schengeni vívmányok azon rendelkezéseinek továbbfejlesztését képezi, amelyek végrehajtásában az Egyesült Királyság a Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről szóló, 2000. május 29-i 2000/365/EK tanácsi határozatnak (2) megfelelően nem vesz részt. Az Egyesült Királyság ezért nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (4)

               E határozat a schengeni vívmányok azon rendelkezéseinek továbbfejlesztését jelenti, amelyekben Írország, az Írországnak a schengeni vívmányok egyes rendelkezései alkalmazásában való részvételére vonatkozó kéréséről szóló, 2002. február 28-i 2002/192/EK tanácsi határozatnak (3) megfelelően nem vesz részt. Írország ezért nem vesz részt annak elfogadásában, és a határozat vagy annak alkalmazása rá nézve nem kötelező,

         ELFOGADTA A KÖVETKEZŐ HATÁROZATOT:
   1. cikk
   Az Európai Unió és a Brazil Szövetségi Köztársaság közötti, a közönséges útlevéllel rendelkező személyeknek a rövid távú tartózkodásra jogosító vízumok alóli mentességéről szóló megállapodást („a megállapodás”) az Európai Unió nevében a Tanács jóváhagyja.
   A megállapodás szövegét csatolták e határozathoz.
   2. cikk
   A megállapodás 9. cikkének (1) bekezdésében meghatározott értesítést a Tanács elnöke küldi meg (4).
   3. cikk
   Ez a határozat az elfogadásának napján lép hatályba.

      Kelt Brüsszelben, 2011. február 24-én.

            a Tanács részéről

            az elnök

         PINTÉR S.

      (1)  HL L 275., 2010.10.20., 3. o.

      (2)  HL L 131., 2000.6.1., 43. o.

      (3)  HL L 64., 2002.3.7., 20. o.

      (4)  A megállapodás hatálybalépésének napját a Tanács Főtitkársága teszi közzé az Európai Unió Hivatalos Lapjában.
   Együttes nyilatkozat a polgárok vízummentességi megállapodásról történő tájékoztatásáról
   Elismerve az átláthatóság jelentőségét az Európai Unió polgárai, valamint Brazília állampolgárai számára, a Szerződő Felek egyetértenek abban, hogy teljes körű tájékoztatást kell biztosítani a vízummentességi megállapodás tartalmáról és következményeiről, valamint a kapcsolódó kérdésekről, így például a vízummentes utazáshoz szükséges érvényes úti okmányokról, a területi alkalmazásról, ideértve a schengeni vívmányokat teljes mértékben végrehajtó tagállamok jegyzékét, a tartózkodás engedélyezett időtartamáról és a beutazási feltételekről, köztük az elutasítás esetén fennálló, fellebbezéshez való jogot.
    ---documentbreak---

               21.9.2012

               HU

               Az Európai Unió Hivatalos Lapja

               L 255/4

         MEGÁLLAPODÁS
   az Európai Unió és a Brazil Szövetségi Köztársaság között a közönséges útlevéllel rendelkező személyeknek a rövid távú tartózkodásra jogosító vízumok alóli mentességéről
   AZ EURÓPAI UNIÓ, a továbbiakban: az Unió,
   valamint
   A BRAZIL SZÖVETSÉGI KÖZTÁRSASÁG, a továbbiakban: Brazília,
   a továbbiakban együttesen: a Szerződő Felek,
   AZZAL AZ ÓHAJJAL, hogy megőrizzék a viszonosság elvét, valamint hogy az Unió valamennyi tagállamának állampolgára és Brazília állampolgárai számára vízummentes beutazást és rövid távú tartózkodást biztosítva megkönnyítsék az utazást;
   ISMÉTELTEN HANGSÚLYOZVA elkötelezettségüket, hogy teljes mértékig tiszteletben tartva a megfelelő parlamentáris és egyéb belső eljárásokat mihamarabbi kölcsönös vízummentes utazást biztosítsanak;
   ANNAK ÉRDEKÉBEN, hogy tovább fejlesszék a baráti kapcsolatokat és tovább erősítsék a Szerződő Felek közötti szoros kapcsolatokat;
   FIGYELEMMEL az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyság és Írország helyzetéről szóló jegyzőkönyvre, valamint a schengeni vívmányoknak az Európai Unió keretébe történő beillesztéséről szóló jegyzőkönyvre, és megerősítve, hogy e megállapodás rendelkezései az Egyesült Királyságra és Írországra nem alkalmazandók;
   A KÖVETKEZŐKBEN ÁLLAPODTAK MEG:
   1. cikk
   Cél
   Az Unió, valamint Brazília érvényes közönséges útlevéllel rendelkező állampolgárai vízummentesen léphetnek be, utazhatnak át és tartózkodhatnak a másik Szerződő Fél területén turizmus céljából vagy üzleti céllal, egy hat hónapos időszak során legfeljebb három hónapig, e megállapodás rendelkezéseinek megfelelően.
   2. cikk
   Fogalommeghatározások
   E megállapodás alkalmazásában:
   a)   „tagállam”: az Unió bármely tagállama, az Egyesült Királyság és Írország kivételével;
   b)   „az Unió polgára”: az a) pontban meghatározott tagállamok egyikének állampolgára;
   c)   „Brazília állampolgára”: bármely olyan személy, aki brazil állampolgársággal rendelkezik;
   d)   „schengeni térség”: az a) pontban meghatározott, a schengeni vívmányokat teljes körűen alkalmazó országok területéből álló, belső határok nélküli térség;
   e)   „schengeni vívmányok”: valamennyi intézkedés, amely célja a személyek egy belső határok nélküli térségen belüli szabad mozgásának biztosítása, a külső határellenőrzésekre, menekültügyre és bevándorlásra vonatkozó közvetlenül kapcsolódó kísérő intézkedésekkel együtt, valamint a bűncselekmények megelőzésére és leküzdésére irányuló intézkedések.
   3. cikk
   Hatály
   (1)   E megállapodás alkalmazásában a turisztikai és üzleti cél:

               —

               turizmus,

               —

               rokonlátogatás,

               —

               kereskedelmi lehetőségek keresése, tárgyalásokon való részvétel, szerződések aláírása, valamint pénzügyi, igazgatási és adminisztratív tevékenységek,

               —

               találkozókon, konferenciákon, szemináriumokon való részvétel, feltéve, hogy e tevékenységekért nem részesülnek javadalmazásban brazil/uniós forrásokból (kivéve a tartózkodás költségeinek közvetlenül vagy napi bevétel útján történő fedezését),

               —

               sportversenyeken és művészeti versenyeken való részvétel, amennyiben a résztvevők nem részesülnek javadalmazásban brazil/uniós forrásokból, még akkor is, ha díjakban, köztük pénzjutalommal járó díjakban részesülnek.

         (2)   Nem tartoznak e megállapodás hatálya alá azon uniós polgárok és brazil állampolgárok, akik javadalmazott tevékenységek kívánnak végezni, illetve munkát kívánnak vállalni, kutatásban, szakmai gyakorlaton kívánnak részt venni, tanulmányokat szeretnének folytatni, illetve társadalmi munkát kívánnak végezni, valamint azok, akik technikai segítségnyújtást kívánnak vállalni, hittérítői, vallásos vagy művészi tevékenységet kívánnak folytatni.
   4. cikk
   A vízummentesség és a tartózkodás feltételei
   (1)   Az e megállapodás által biztosított vízummentesség a Szerződő Felek beutazásra és rövid távú tartózkodásra vonatkozó feltételekkel kapcsolatos jogszabályainak sérelme nélkül alkalmazandó. A tagállamok, illetve Brazília fenntartják a jogot a beutazás vagy a rövid távú tartózkodás megtagadására, ha a szóban forgó feltételek közül egy vagy több nem teljesül.
   (2)   Az Unió polgárai, akik e megállapodás kedvezményezettjei, látogatásuk során tiszteletben tartják a Brazília területén hatályos jogszabályokat és rendeleteket.
   (3)   Brazília állampolgárai, akik e megállapodás kedvezményezettjei, látogatásuk során tiszteletben tartják az egyes tagállamok területén hatályos jogszabályokat és rendeleteket.
   (4)   A vízummentesség a Szerződő Felek nemzetközi utasforgalom számára nyitott határain való átkelésre használt közlekedési módtól függetlenül érvényes.
   (5)   A 7. cikk sérelme nélkül az e megállapodás által nem szabályozott vízumkérdésekben az uniós jog, a tagállamok nemzeti joga és Brazília nemzeti joga az irányadó.
   5. cikk
   A tartózkodás időtartama
   (1)   E megállapodás alkalmazásában az Unió polgárai a Brazília területére történő első beutazást követő hat hónap során legfeljebb három hónapig tartózkodhatnak az ország területén.
   (2)   E megállapodás alkalmazásában Brazília állampolgárai a schengeni vívmányokat teljes körűen alkalmazó bármely tagállam területére történő első beutazást követő hat hónap során legfeljebb három hónapig tartózkodhatnak a schengeni térségben. A hat hónapos időtartam alatti három hónap a schengeni vívmányokat még nem teljes körűen alkalmazó tagállam területén történő bárminemű tartózkodástól függetlenül számítandó.
   (3)   Brazília állampolgárai a schengeni vívmányokat nem teljes körűen alkalmazó valamely tagállam területére történő első beutazást követő hat hónap során legfeljebb három hónapig tartózkodhatnak az adott tagállam területén, a schengeni térségben történő tartózkodásra számított időtartamtól függetlenül.
   (4)   E megállapodás nem érinti Brazília, valamint a tagállamok azon lehetőségét, hogy a nemzeti és az uniós jognak megfelelően a tartózkodást három hónapot meghaladó időtartamra hosszabbítsák.
   6. cikk
   A megállapodás igazgatása
   (1)   A Szerződő Felek szakértői bizottságot állítanak fel ( a továbbiakban: bizottság).
   A bizottság az Unió és Brazília képviselőiből áll. Az Uniót az Európai Bizottság képviseli.
   (2)   E megállapodás végrehajtásának ellenőrzése, valamint a megállapodás rendelkezéseinek értelmezéséből vagy alkalmazásából eredő viták rendezése érdekében a Szerződő Felek egyikének kérésére, szükség esetén, össze kell hívni a bizottságot.
   7. cikk
   Az e megállapodás és a tagállamok, valamint Brazília között jelenleg fennálló kétoldalú vízummentességi megállapodások közötti kapcsolat
   E megállapodás nem érinti az egyes tagállamok, valamint Brazília közötti bármely kétoldalú megállapodást vagy megegyezést, amennyiben azok rendelkezései e megállapodás hatálya alá nem tartozó kérdésekre vonatkoznak.
   8. cikk
   Az útlevélminták cseréje
   (1)   Amennyiben még nem tették meg, Brazília és a tagállamok diplomáciai csatornák útján kicserélik az érvényes közönséges útleveleik mintáit, e megállapodás aláírását követően legkésőbb harminc (30) napon belül.
   (2)   Új közönséges útlevelek bevezetése, illetve a létező útlevelek módosítása esetén, a Felek diplomáciai csatornákon keresztül továbbítják egymásnak ezen új vagy módosított útlevelek mintáit, csatolva hozzájuk a jellemzőkre és az alkalmazhatóságukra vonatkozó részletes információkat, legkésőbb az útlevelek bevezetése előtt harminc (30) nappal.
   9. cikk
   Záró rendelkezések
   (1)   E megállapodást a Szerződő Felek belső eljárásaikkal összhangban erősítik meg vagy hagyják jóvá és e megállapodás azon időpontot követő második hónap első napján lép hatályba, amelyen a Szerződő Felek a fenti eljárások befejezéséről értesítik egymást.
   (2)   E megállapodást határozatlan időre kötik, kivéve, ha azt az (5) bekezdéssel összhangban felmondják.
   (3)   E megállapodás a Szerződő Felek írásbeli megállapodása útján módosítható. A módosítások azt követően lépnek hatályba, hogy a Szerződő Felek értesítették egymást az ehhez szükséges belső eljárások befejezéséről.
   (4)   E megállapodást részben vagy egészben bármelyik Szerződő Fél felfüggesztheti, a felfüggesztési határozatról a másik Szerződő Felet legalább két hónappal annak hatálybalépése előtt értesítik. Az e megállapodás alkalmazását felfüggesztő Szerződő Fél haladéktalanul tájékoztatja a másik Szerződő Felet, amint a felfüggesztés okai megszűntek.
   (5)   E megállapodást bármelyik Szerződő Fél felmondhatja a másik Félhez intézett írásbeli értesítés útján. E megállapodás az ilyen értesítés napját követő 90 nap elteltével hatályát veszti.
   (6)   Brazília csakis az Unió összes tagállamával szemben függesztheti fel vagy szüntetheti meg a megállapodást.
   (7)   Az Unió csakis az összes tagállamára vonatkozóan függesztheti fel vagy szüntetheti meg a megállapodást.

      Kelt Brüsszelben, két-két eredeti példányban angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, valamint szlovén nyelven, amely szövegek mindegyike egyaránt hiteles.
      Съставено в Брюксел на осми ноември две хиляди и десета година.
      Hecho en Bruselas, el ocho de noviembre de dos mil diez.
      V Bruselu dne osmého listopadu dva tisíce deset.
      Udfærdiget i Bruxelles den ottende november to tusind og ti.
      Geschehen zu Brüssel am achten November zweitausendzehn.
      Kahe tuhande kümnenda aasta novembrikuu kaheksandal päeval Brüsselis.
      'Εγινε στις Βρυξέλλες, στις οκτώ Νοεμβρίου δύο χιλιάδες δέκα.
      Done at Brussels on the eighth day of November in the year two thousand and ten.
      Fait à Bruxelles, le huit novembre deux mille dix.
      Fatto a Bruxelles, addì otto novembre duemiladieci.
      Briselē, divi tūkstoši desmitā gada astotajā novembrī.
      Priimta du tūkstančiai dešimtų metų lapkričio aštuntą dieną Briuselyje.
      Kelt Brüsszelben, a kétezer-tizedik év november nyolcadik napján.
      Magħmul fi Brussell, fit-tmien jum ta' Novembru tas-sena elfejn u għaxra.
      Gedaan te Brussel, de achtste november tweeduizend tien.
      Sporządzono w Brukseli dnia ósmego listopada roku dwa tysiące dziesiątego.
      Feito em Bruxelas, em oito de novembro de dois mil e dez.
      Întocmit la Bruxelles la opt noiembrie două mii zece.
      V Bruseli dňa ôsmeho novembra dvetisícdesať.
      V Bruslju, dne osmega novembra leta dva tisoč deset.
      Tehty Brysselissä kahdeksantena päivänä marraskuuta vuonna kaksituhattakymmenen.
      Som skedde i Bryssel den åttonde november tjugohundratio.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Федеративна република Бразилия
         Por la República Federativa de Brasil
         Za Brazilskou federativní republiku
         For Den Føderative Republik Brasilien
         Für die Föderative Republik Brasilien
         Brasiilia Liitvabariigi nimel
         Για την Ομοσπονδιακή Δημοκρατία της Βραζιλίας
         For the Federative Republic of Brazil
         Pour la République fédérative du Brésil
         Per la Repubblica federativa del Brasile
         Brazīlijas Federatīvās Republikas vārdā –
         Brazilijos Federacinės Respublikos vardu
         A Brazil Szövetségi Köztársaság részéről
         Għar-Repubblika Federattiva tal-Brażil
         Voor de Federale Republiek Brazilië
         W imieniu Federacyjnej Republiki Brazylii
         Pela República Federativa do Brasil
         Pentru Republica Federativă a Braziliei
         Za Brazílsku federatívnu republiku
         Za Federativno republiko Brazilijo
         Brasilian liittotasavallan puolesta
         För Förbundsrepubliken Brasilien


title: A Tanács határozata (2001. június 18.) az Európai Közösség és Románia közötti, Romániának az Európai Környezetvédelmi Ügynökségben, valamint az európai környezeti információs és megfigyelöhálózatban történő részvételéről szóló megállapodás megkötéséről

text:
Fontos jogi nyilatkozat

|

32001D0584

Hivatalos Lap L 213 , 07/08/2001 o. 0020 - 0020

		A Tanács határozata(2001. június 18.)az Európai Közösség és Románia közötti, Romániának az Európai Környezetvédelmi Ügynökségben, valamint az európai környezeti információs és megfigyelőhálózatban történő részvételéről szóló megállapodás megkötéséről(2001/584/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 175. cikke (1) bekezdésére, összefüggésben 300. cikke (2) bekezdésének első albekezdésének első mondatával és 300. cikke (3) albekezdésével,tekintettel a Bizottság javaslatára [1],tekintettel az Európai Parlament véleményére [2],mivel:(1) Az Európai Környezetvédelmi Ügynökséget, valamint az európai környezeti információs és megfigyelőhálózatot az 1210/90/EGK rendelet [3] hozta létre.(2) A luxemburgi Európai Tanács (1997. december) a közösségi programokban és ügynökségekben történő részvételt a közép- és kelet-európai országok számára az előcsatlakozási stratégia magasabb szintre emelésének szolgálatába állította. Az ügynökségek esetében az Európai Tanács következtetései úgy rendelkeznek, hogy "eseti alapon határoznak arról, melyek azok a közösségi ügynökségek, amelyekben a tagjelölt országok részt vehetnek".(3) A helsinki Európai Tanács (1999. december) újólag megerősítette az immár 13 tagjelölt országot tömörítő csatlakozási folyamat befogadó jellegét, olyan egységes keretben, ahol a tagjelölt országok egyenjogúan vesznek részt a csatlakozási folyamatban.(4) A Tanács 2000. február 14-én felhatalmazta a Bizottságot arra, hogy tárgyalásokat folytasson a tagságért folyamodó országokkal az Európai Környezetvédelmi Ügynökségben történő részvételükről. A tárgyalások záróokmányát a Bizottság 2000. október 9-én írta alá.(5) Az ebben a határozatban említett megállapodást jóvá kell hagyni,A KÖVETKEZŐKÉPPEN HATÁROZOTT:1. cikkAz Európai Közösség és Románia közötti, Romániának az Európai Környezetvédelmi Ügynökségben, valamint az európai környezeti információs és megfigyelőhálózatban történő részvételéről szóló megállapodást a Közösség részéről a Tanács jóváhagyja.A megállapodás szövegét ennek a határozatnak a melléklete tartalmazza.2. cikkA Tanács elnöke felhatalmazást kap, hogy kijelölje a megállapodás 18. cikkében előírt értesítés letétbe helyezésére jogosult személy(eke)t.3. cikkEzt a határozatot az Európai Közösségek Hivatalos Lapjában ki kell hirdetni.Kelt Luxembourgban, 2001. június 18-án.a Tanács részérőlaz elnökM. Winberg[1] HL C 120. E., 2001.4.24., 227. o.[2] 2001.5.31-i vélemény (a Hivatalos Lapban még nem tették közzé).[3] HL L 120., 1990.5.11., 1. o. A legutóbb a 933/1999/EK rendelettel (HL L. 117., 1999.5.5., 1. o.) módosított rendelet.--------------------------------------------------


title: Az EFTA Felügyeleti Hatóság 36/16/COL sz. határozata (2016. február 9.) Izlandnak a pisztrángok vírusos vérfertőzésével kapcsolatos státusa tekintetében a 227/04/COL. sz. határozat részbeni hatályon kívül helyezéséről [2016/1862]

text:
               20.10.2016

               HU

               Az Európai Unió Hivatalos Lapja

               L 284/35

         AZ EFTA FELÜGYELETI HATÓSÁG 36/16/COL SZ. HATÁROZATA
   (2016. február 9.)
   Izlandnak a pisztrángok vírusos vérfertőzésével kapcsolatos státusa tekintetében a 227/04/COL. sz. határozat részbeni hatályon kívül helyezéséről [2016/1862]
   AZ EFTA FELÜGYELETI HATÓSÁG,
   tekintettel az EGT-megállapodás I. melléklete I. fejezete 4.1. részének 5a. pontjában említett jogi aktusra (a Tanács 2006. október 24-i 2006/88/EK irányelve a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről (1)), az EGT-megállapodás I. jegyzőkönyve 4. pontjának d. alpontjával és a felügyeleti és bírósági megállapodás 1. jegyzőkönyve 1. cikkének (2) bekezdésével és 3. cikkével az EGT-megállapodáshoz igazítva,
   tekintettel az EFTA Felügyeleti Hatóság (a továbbiakban: a Hatóság) 2013. december 11-i 494/13/COL sz. határozatára, amely felhatalmazza az állat- és növény-egészségügyi kérdésekben különleges felelősséggel rendelkező testületi tagot arra, hogy ezen a területen bizonyos határozatokat meghozzon (683826 sz. dokumentum),
   mivel:
   A Hatóság 227/04/COL sz. határozatával elismerte, hogy Izland teljes szárazföldi és parti területe mentes a fertőző vérképzőszervi elhalástól (IHN) és a pisztrángok vírusos vérfertőzésétől (VHS).
   Izland 2015. október 23-án az állatbetegségek bejelentési rendszere (ADNS) útján bejelentette, hogy Landnamsholf régióban VHS-járvány tört ki a vadon befogott és tenyészhalként használt tengeri nyúlhalak körében. 2015. november 13-i levelében (dokumentumszám: 780869, IS ref. ANR15110004/20.5) további tájékoztatást nyújtott a megtett intézkedésekről.
   A fentiek alapján Izlandnak a 227/04/COL sz. határozatban elismert VHS-mentességét vissza kell vonni.
   Izland IHN-státusa tekintetében nem történt változás.
   Helyénvaló tehát a 227/04/COL sz. határozatot kizárólag Izland VHS-státusa tekintetében visszavonni.
   A határozat összhangban áll az EFTA Állat-egészségügyi Bizottság véleményével,
   ELFOGADTA EZT A HATÁROZATOT:

               1.

               A 227/04/COL sz. határozat Izlandnak a pisztrángok vírusos vérfertőzésére vonatkozó státusa tekintetében hatályát veszti.

               2.

               A 227/04/COL sz. határozat Izlandnak a fertőző vérképzőszervi elhalásra vonatkozó státusa tekintetében hatályban marad.

               3.

               Ennek a határozatnak Izland a címzettje.

      Kelt Brüsszelben, 2016. február 9-én.

            az EFTA Felügyeleti Hatóság részéről

         Helga JÓNSDÓTTIR

            testületi tag

         Carsten ZATSCHLER

            igazgató

      (1)  HL L 328., 2006.11.24., 14. o.


title: A Tanács (EU) 2016/1877 határozata (2016. október 17.) az Egyesült Nemzetek Európai Gazdasági Bizottságának a nemzetközi közúti fuvarozást végző járművek személyzetének munkájáról szóló európai megállapodással (AETR) foglalkozó szakértői csoportjában és a közúti közlekedéssel foglalkozó munkacsoportjában az Európai Unió által képviselendő álláspontról (EGT-vonatkozású szöveg)

text:
               22.10.2016

               HU

               Az Európai Unió Hivatalos Lapja

               L 288/49

         A TANÁCS (EU) 2016/1877 HATÁROZATA
   (2016. október 17.)
   az Egyesült Nemzetek Európai Gazdasági Bizottságának a nemzetközi közúti fuvarozást végző járművek személyzetének munkájáról szóló európai megállapodással (AETR) foglalkozó szakértői csoportjában és a közúti közlekedéssel foglalkozó munkacsoportjában az Európai Unió által képviselendő álláspontról
   (EGT-vonatkozású szöveg)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 91. cikkére, összefüggésben annak 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               A 22/70 sz. AETR ügyben (1) hozott 1971. március 31-i ítéletében a Bíróság elismerte, hogy a nemzetközi közúti fuvarozást végző járművek személyzetének munkájához kapcsolódó ügyek az Unió kizárólagos külső hatáskörébe tartoznak. Az Unió azóta számos alkalommal gyakorolta ezt a hatáskört uniós jogi aktusokban, nevezetesen az 561/2006/EK európai parlamenti és tanácsi rendeletben (2), valamint a 165/2014/EU európai parlamenti és tanácsi rendeletben (3). Mivel a nemzetközi közúti fuvarozást végző járművek személyzetének munkájáról szóló európai megállapodás (AETR) (4) tárgya az 561/2006/EK rendelet hatálya alá tartozik, az AETR-rel kapcsolatos tárgyalások és a megállapodás megkötése az Unió hatásköre.

               (2)

               Az ENSZ Európai Gazdasági Bizottsága (ENSZ EGB) az AETR keretében szakértői csoportot (a továbbiakban: szakértői csoport) hozott létre. E szerv hatáskörébe tartozik az AETR, egyebek mellett a 22a. cikk módosítására irányuló javaslatok kidolgozása és előterjesztése.

               (3)

               A szakértői csoport következő ülésére 2016. október 24-én kerül sor, míg a közúti közlekedéssel foglalkozó ENSZ EGB munkacsoport (a továbbiakban: munkacsoport) 2016. október 25-én tartja következő ülését. Ezen alkalmakkor a szakértői csoport és a munkacsoport meg kívánja vizsgálni az AETR szerződő felei (a továbbiakban: a szerződő felek) által benyújtott javaslatokat, amelyek a szakértői csoport általi elfogadásuk esetén – a módosításra irányuló eljárás megindítását és lezárását követően – az AETR módosítását eredményezhetik. Ez joghatással fog bírni, ahogyan arra az EUMSZ 218. cikkének (9) bekezdése hivatkozik.

               (4)

               A közúti fuvarozásban használt menetíró készülékek (tachográfok) egész Európára kiterjedő harmonizációjának érdekében egységes döntéshozatali eljárást szükséges bevezetni. Ennek az eljárásnak egyszerre kell figyelembe vennie az Unió, valamint a szerződő fél harmadik országok érdekeit.

               (5)

               Az AETR 22a. cikke úgy rendelkezik, hogy a 3821/85/EGK tanácsi rendeletnek (5) a digitális menetírókat érintő módosításait a szerződő felek hivatalos egyeztetés vagy szavazás nélkül valamennyien automatikusan átveszik. Az a tény, hogy a nem uniós szerződő felek nem vesznek részt a digitális menetíró készülékre vonatkozó műszaki leírások kidolgozásának és elfogadásának folyamatában, egyes nem uniós szerződő felek elégedetlenségét váltotta ki. A Bizottság „Digitális menetíró készülék: útiterv a jövőbeli tevékenységekhez” című közleményében elismerte, hogy ez a mechanizmus akadályozza a digitális menetíró készüléknek a nem uniós szerződő felek általi megfelelő, összehangolt alkalmazását. Ezért az Unió érdeke is megkívánja a digitális menetíró készülékekre vonatkozó döntéshozatali eljárás módosítását, és azt, hogy az Unió a szakértői csoportban javasolja az AETR 22a. cikkének elhagyását, valamint az AETR 22. cikkének (1)–(3) bekezdésében előírt eljárás alkalmazását a digitális menetíró készülékre vonatkozó műszaki leírás módosítása tekintetében.

               (6)

               Tekintettel arra, hogy a digitális menetíró készülékre vonatkozó előírások esetleges módosításai nem befolyásolhatják az AETR alapelveit és működését, mivel céljuk kizárólag a műszaki fejlődés figyelembevételére irányuló rendszeres aktualizálás lehet, helyénvaló a módosításokkal szembeni kifogás emeléséhez szükséges felek arányát a szerződő felek harmadáról legalább a felére felemelni.

               (7)

               Számos érv szól amellett, hogy az Unió csatlakozzon az AETR-hez. Először is a nemzetközi közúti fuvarozást végző járművek személyzetének munkájához kapcsolódó ügyekben az Unió kizárólagos hatáskörrel rendelkezik, amit a Bíróság a 22/70 sz. ügyben hozott ítéletével megerősített. Másodsorban az Unió csatlakozása biztosítaná az Unió érdekeinek hatékony képviseletét az AETR-en belül. Végezetül pedig az AETR működésének és a javasolt döntéshozatali eljárásnak a sajátosságai indokolják, hogy az Unió szerződő fél legyen.

               (8)

               Az AETR 14. cikke csak az ENSZ EGB tagállamai és az ENSZ EGB-ben konzultációs joggal rendelkező államok számára teszi lehetővé az AETR-hez való csatlakozást. Ezért annak érdekében, hogy lehetővé váljon az Uniónak az AETR-hez való csatlakozása, javasolni kell a 14. cikk módosítását oly módon, hogy az lehetővé tegye a regionális integrációs szervezetek AETR-hez való csatlakozását. Az Uniónak az AETR-hez való csatlakozása nem teremthet precedenst az Uniónak bármilyen más nemzetközi szervezethez való jövőbeli csatlakozására vonatkozóan.

               (9)

               Amint lehetővé válik a regionális integrációs szervezeteknek az AETR-hez való csatlakozása, a Tanács a Bizottság javaslata alapján határozatot fogadhat el az Uniónak az AETR-hez való csatlakozásáról. Ha az Unió az AETR szerződő felévé válik, az AETR különféle szerveiben az Unió által képviselendő álláspontot a Tanácsnak kell majd kialakítania az EUMSZ 218. cikkének (9) bekezdésével összhangban. Ennek megfelelően a Bizottság javaslatot nyújt majd be a Tanácsnak, amelyben meghatározza az AETR keretében benyújtandó és megvédendő uniós álláspontot, valamint adott esetben a megszavazandó szövegtervezetet.

               (10)

               Az AETR 10. cikke úgy rendelkezik, hogy azok a menetíró készülékek, amelyeknek kialakítására, beépítésére, használatára és tesztelésére a 3821/85/EGK rendeletnek megfelelően kerül sor, az AETR előírásainak megfelelőnek minősülnek. Ez az elv alkalmazandó a menetíró készülékre vonatkozó előírások minden módosítására is, függetlenül attól, hogy azok a 3821/85/EGK rendelet vagy más jogi aktus alapján kerültek-e elfogadásra. Tehát ugyanúgy alkalmazandó a 3821/85/EGK rendeletet hatályon kívül helyező és annak helyébe lépő 165/2014/EU rendeletre, valamint az új intelligens menetíró készülékekre vonatkozó műszaki követelményeket meghatározó (EU) 2016/799 bizottsági végrehajtási rendeletre (6) is. Mindezek alapján módosítani kell az AETR 10. cikkét, hogy az megfelelő hivatkozást tartalmazzon a 2019. június 15-től alkalmazandó 165/2014/EU rendeletre és (EU) 2016/799 végrehajtási rendeletre.

               (11)

               Emellett az AETR mellékletét új függelékkel kell kiegészíteni, amely tartalmazza az (EU) 2016/799 végrehajtási rendelet rendelkezéseit, illetve a műszaki fejlődésnek megfelelően a későbbiekben elfogadott kiigazításokat.

               (12)

               Módosítani kell továbbá a digitális menetíró készülékeknek az AETR mellékletének 2. függelékében foglalt típusbizonyítványát oly módon, hogy az az intelligens menetíró készülékekre és azok alkatrészeire is alkalmazható legyen.

               (13)

               Helyénvaló ezért meghatározni a szakértői csoportban, illetve a munkacsoportban az Unió által képviselendő álláspontot,

         ELFOGADTA EZT A HATÁROZATOT:
   1. cikk
   (1)   A nemzetközi közúti fuvarozást végző járművek személyzetének munkájáról szóló európai megállapodással (AETR) foglalkozó szakértői csoportban, illetve a közúti közlekedéssel foglalkozó munkacsoportban az Unió által képviselendő álláspontnak összhangban kell lennie az e határozat addendumában foglalt állásponttal, és azt azon uniós tagállamok, amelyek az AETR szerződő felei, az Unió érdekében együttesen fellépve képviselik.
   (2)   A tagállamok a módosítási javaslatokról tájékoztatják a szakértői csoportot.
   (3)   Az (1) bekezdésben említett álláspontot érintő alaki, illetve kismértékű változtatások az álláspont módosítása nélkül is elfogadhatók.
   2. cikk
   Ez a határozat az elfogadásának napján lép hatályba.

      Kelt Luxembourgban, 2016. október 17-én.

            a Tanács részéről

            az elnök

         L. SÓLYMOS

      (1)  A Bíróságnak a 22/70. sz., Bizottság kontra Tanács ügyben 1971. március 31-én hozott ítélete, ECLI:EU:C:1971:32.

      (2)  Az Európai Parlament és a Tanács 561/2006/EK rendelete (2006. március 15.) a közúti szállításra vonatkozó egyes szociális jogszabályok összehangolásáról, a 3821/85/EGK és a 2135/98/EK tanácsi rendelet módosításáról, valamint a 3820/85/EGK tanácsi rendelet hatályon kívül helyezéséről (HL L 102., 2006.4.11., 1. o.).

      (3)  Az Európai Parlament és a Tanács 165/2014/EU rendelete (2014. február 4.) a közúti közlekedésben használt menetíró készülékekről, a közúti közlekedésben használt menetíró készülékekről szóló 3821/85/EGK tanácsi rendelet hatályon kívül helyezéséről és a közúti szállításra vonatkozó egyes szociális jogszabályok összehangolásáról szóló 561/2006/EK európai parlamenti és tanácsi rendelet módosításáról (HL L 60., 2014.2.28., 1. o.)

      (4)  HL L 95., 1978.4.8., 1. o.

      (5)  A Tanács 3821/85/EGK rendelete (1985. december 20.) a közúti közlekedésben használt menetíró készülékekről (HL L 370., 1985.12.31., 8. o.).

      (6)  A Bizottság (EU) 2016/799 végrehajtási rendelete (2016. március 18.) a menetíró készülékek és alkatrészeik kialakítására, tesztelésére, beépítésére, működtetésére és javítására vonatkozó követelményeket meghatározó 165/2014/EU európai parlamenti és tanácsi rendelet végrehajtásáról (HL L 139., 2016.5.26., 1. o.).

      I. MELLÉKLET

         A 22. cikk módosítása és a 22a. cikk törlése

                  1.

                  A 22. cikk a következőképpen módosul:

                              a)

                              A 22. cikk (1) és (2) bekezdésének helyébe a következő szöveg lép:
                              „(1)   E megállapodás mellékletének 1., 1B., 1C. és 2. függeléke az e cikkben meghatározott eljárással módosítható.
                              (2)   Bármely szerződő fél kérésére az e megállapodás mellékletének 1., 1B., 1C. vagy 2. függelékére vonatkozóan előterjesztett módosítási javaslatot az Európai Gazdasági Bizottság közúti közlekedéssel foglalkozó fő munkacsoportja mérlegeli.”

                              b)

                              A (4) bekezdés helyébe a következő szöveg lép:
                              „(4)   A módosítás akkor fogadható el, ha az értesítés időpontjától számított hat hónapos időszakon belül a szerződő felek illetékes hatóságainak legfeljebb a fele jelezte a főtitkár felé a módosítással szembeni kifogását.”

                              c)

                              A cikk a következő (6) bekezdéssel egészül ki:
                              „(6)   Amennyiben az e megállapodás 1B. vagy 1C. függelékére vonatkozó módosítási javaslat a megállapodás egyéb rendelkezéseinek módosítását teszi szükségessé, az 1B. vagy 1C. függelék módosításai csak az említett egyéb rendelkezések 21. cikk szerinti módosításainak hatálybalépését követően léphetnek hatályba. Ilyen esetben, ha az 1B. vagy 1C. függelék módosításai a megállapodás egyéb rendelkezéseire vonatkozó módosításokkal egyidejűleg kerülnek benyújtásra, akkor hatálybalépésük időpontja a 21. cikkben előírt eljárás alkalmazásából következő időpont.”

                  2.

                  A 22a. cikket el kell hagyni.

      II. MELLÉKLET

         A 14. cikk módosítása

      A 14. cikk a következőképpen módosul:

                  a)

                  A szöveg az (1) bekezdés után a következő (1a) bekezdéssel egészül ki:
                  „(1a)   E megállapodást regionális integrációs szervezetek is aláírhatják. E megállapodás alkalmazásában »regionális integrációs szervezet« bármely olyan szervezet, amely egy adott régió szuverén államaiból áll, hatáskörrel rendelkezik bizonyos, ezen megállapodás által szabályozott területeken, és megfelelő felhatalmazással rendelkezik e megállapodás aláírására, megerősítésére, elfogadására, jóváhagyására vagy az ahhoz való csatlakozásra.
                  Az 1. az 1.B., az 1C., a 2. és a 3. függelék módosítása céljából a megállapodás szerződő felének minősülő regionális integrációs szervezetek képviselője anélkül adja le a szervezetet alkotó tagállamok szavazatait, hogy a tagállamok jelenléte a szavazáskor szükséges lenne.”

                  b)

                  Az (5) bekezdés helyébe a következő szöveg lép:
                  „(5)   Minden olyan állam vagy regionális integrációs szervezet tekintetében, amely a nyolcadik megerősítési vagy csatlakozási okmány ezen cikk (4) bekezdése szerinti letétbe helyezését követően erősíti meg ezt a megállapodást vagy csatlakozik ahhoz, ez a megállapodás száznyolcvan nappal azt követően lép hatályba, hogy az érintett állam vagy regionális integrációs szervezet letétbe helyezte megerősítési vagy csatlakozási okmányát.”

      III. MELLÉKLET

         A 10. cikk módosítása

      A 10. cikk (3) bekezdésének helyébe a következő szöveg lép:

         „(3)   Az első alkalommal legkésőbb 2019. június 14-én nyilvántartásba vett gépjárművek esetében a kialakítás, a beépítés és a tesztelés tekintetében az 1985. december 20-i 3821/85/EGK tanácsi rendeletnek és e megállapodás 1B. függelékének megfelelő ellenőrző készülék az e megállapodásban előírt követelményeknek megfelelőnek minősül.
         Az első alkalommal 2019. június 15-én vagy azt követően nyilvántartásba vett gépjárművek esetében a kialakítás, a beépítés és a tesztelés tekintetében a 2014. február 4-i 165/2014/EU tanácsi rendeletnek és e megállapodás 1C. függelékének megfelelő ellenőrző készülék az e megállapodásban előírt követelményeknek megfelelőnek minősül.”

      IV. MELLÉKLET

         1C. függelék
         Az (EU) 2016/799 bizottsági végrehajtási rendelet IC. mellékletét be kell illeszteni az AETR-megállapodás mellékletének 1C. függelékeként.

      V. MELLÉKLET

         Az 1B./1C. függelék szerinti termékek típusbizonyítványa

      A 2. függelék III. fejezete („III. Típusbizonyítvány az IB. függeléknek megfelelő termékek esetében”) helyébe a következő szöveg lép:

         „III.   Az 1B./1C. függelék szerinti termékek típusbizonyítványa
             (1)

         A szerződő fél a jóváhagyás kiadását követően az alábbi mintának megfelelő típusbizonyítványt állít ki a kérelmező részére. A szerződő felek e dokumentum másolatát használják arra, hogy értesítést küldjenek a többi szerződő fél részére a kiadott típusbizonyítványokról, illetve esetleges visszavonásukról.

            Az 1B./1C. függelék szerinti termékek típusbizonyítványa
             (1)

         Az illetékes hatóság megnevezése
         Az értesítés tárgya (2):
         Jóváhagyás a következőre vonatkozóan:
         Jóváhagyás visszavonása a következőre vonatkozóan:
         Ellenőrzőkészülék-típus
         Ellenőrzőkészülék-alkatrész (3)

         Járművezetői kártya
         Műhelykártya
         Vállalkozáskártya
         Ellenőri kártya
         Típusbizonyítvány száma: …

                     (1)

                     Gyártó vagy kereskedelmi márka

                     (2)

                     A típus neve

                     (3)

                     A gyártó neve

                     (4)

                     A gyártó címe

                     (5)

                     Jóváhagyás iránti kérelem időpontja

                     (6)

                     Tesztlaboratórium(ok)

                     (7)

                     Jelentések dátuma és száma

                     (8)

                     Jóváhagyás dátuma

                     (9)

                     Jóváhagyás visszavonásának dátuma

                     (10)

                     Azon ellenőrző készülék alkatrészének vagy alkatrészeinek típusa, amellyel az adott alkatrész felhasználásra kerül

                     (11)

                     Hely

                     (12)

                     Dátum

                     (13)

                     Mellékelt leíró dokumentumok

                     (14)

                     Megjegyzések (adott esetben plomba elhelyezését is ideértve)

               …
         (aláírás)


title: 2009/357/EK: A Bizottság határozata ( 2009. április 27.) az Európai Kutatási Tanács létrehozásáról szóló 2007/134/EK határozat módosításáról (EGT-vonatkozású szöveg)

text:
               1.5.2009

               HU

               Az Európai Unió Hivatalos Lapja

               L 110/37

      A BIZOTTSÁG HATÁROZATA

   (2009. április 27.)
   az Európai Kutatási Tanács létrehozásáról szóló 2007/134/EK határozat módosításáról
   (EGT-vonatkozású szöveg)
   (2009/357/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramjáról (2007–2013) szóló, 2006. december 18-i 1982/2006/EK európai parlamenti és tanácsi határozatra (1) és különösen annak 2. és 3. cikkére,
   tekintettel az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramjának (2007–2013) végrehajtására irányuló „Ötletek” egyedi programról szóló, 2006. december 19-i 2006/972/EK tanácsi határozatra (2) és különösen annak 4. cikke (2) és (3) bekezdésére,
   mivel:

               (1)

               A hetedik keretprogramon belül az „Ötletek” egyedi programnak az a célja, hogy a természettudományok, a műszaki tudomány és a humán tudományok valamennyi részterületén támogatást nyújtson a kutatók által megválasztott témákban a kutatók által javasolt felderítő kutatáshoz.

               (2)

               Az „Ötletek” egyedi program végrehajtásának eszközeként a 2007/134/EK bizottsági határozat (3) létrehozta az Európai Kutatási Tanácsot (a továbbiakban: EKT).

               (3)

               A 2007/134/EK határozat 1. cikke értelmében az EKT-t egy független Tudományos Tanács és egy célzott végrehajtó struktúra alkotja.

               (4)

               A Tudományos Tanács a Bizottság által kinevezett, a természettudományok, a műszaki tudomány és a humán tudományok területén nagy szaktekintélynek örvendő szakemberekből áll, akik a testület munkájában mindenfajta külső befolyástól mentesen, saját nevükben vesznek részt. A testület a 2007/134/EK határozat 3. cikkében meghatározott feladatokat látja el.

               (5)

               A 2007/134/EK határozat 4. cikkének (1) bekezdése értelmében a Tudományos Tanács legfeljebb huszonkét tagból áll.

               (6)

               Személyes okokból a Tudományos Tanács következő három tagja bejelentette lemondását: Prof. Manuel CASTELLS, Katalán Szabadegyetem; Prof. Paul J. CRUTZEN, Max Planck Kémiai Kutatóintézet, Mainz; Prof. Lord MAY, Oxfordi Egyetem.

               (7)

               A 2007/134/EK határozat 4. cikkének (7) bekezdése értelmében ha egy tag lemond vagy egy nem megújítható megbízatás lejár, a Bizottság köteles új tagot kinevezni.

               (8)

               A 2007/134/EK határozat 4. cikkének (6) bekezdése értelmében a tagok kinevezése négy évre szól, és a Tudományos Tanács tevékenységének folytonosságát biztosító rotációs rendszer keretében egy alkalommal, legfeljebb további négy évre megújítható.

               (9)

               A 2007/134/EK határozat 4. cikkének (4) bekezdése értelmében a testület létrehozását követően a tagokat a Bizottság az említett határozat I. mellékletében meghatározott szempontok és kritériumok alapján, egy, a Tudományos Tanáccsal egyeztetett, független és átlátható kiválasztási eljárást követve köteles kinevezni, aminek keretében egyeztetnie kell a tudományos közösséggel, és jelentést kell tennie a Parlamentnek és a Tanácsnak. Az eljárás egy független kiválasztóbizottság részvételével lezajlott, és ez a bizottság megküldte jelentését az Európai Parlamentnek és a Tanácsnak. A bizottság ajánlásokat fogalmazott meg a három új tag személyére vonatkozóan, amelyek elfogadása megtörtént.

               (10)

               A 2007/134/EK határozat 4. cikkének (4) bekezdése értelmében a testület létrehozását követően kinevezett új tagok jegyzékét a 45/2001/EK európai parlamenti és tanácsi rendelet (4) rendelkezéseinek betartásával közzé kell tenni,

         A KÖVETKEZŐKÉPPEN HATÁROZOTT:
   1. cikk
   A Bizottság az e határozat mellékletében felsorolt személyeket négyéves időtartamra kinevezi az Európai Kutatási Tanács Tudományos Tanácsának tagjává.
   2. cikk
   Ez a határozat elfogadásának napján lép hatályba.

      Kelt Brüsszelben, 2009. április 27-én.

            a Bizottság részéről

         Janez POTOČNIK

            a Bizottság tagja

      (1)  HL L 412., 2006.12.30., 1. o.

      (2)  HL L 400., 2006.12.30., 244. o. Helyesbítve: HL L 54., 2007.2.22., 81. o.

      (3)  HL L 57., 2007.2.24., 14. o.

      (4)  HL L 8., 2001.1.12., 1. o.

      MELLÉKLET

         AZ EKT TUDOMÁNYOS TANÁCSÁNAK ÚJ TAGJAI

      Prof. Sierd A.P.L. CLOETINGH, Amszterdami Szabadegyetem
      Prof. Carlos M. DUARTE, Spanyol Tudományos Kutatási Tanács, Mallorca
      Prof. Henrietta L. MOORE, Cambridge-i Egyetem